PolyAgent/wiki_georgian_en_parallel_20231101 huggingface dataset:
მარია საქსენ-ალტენბურგელი

მარია საქსენ-ალტენბურგელი (სრული სახელი ალექსანდრა მარია ვილჰელმინა ეკატერინე შარლოტ ტერეზა ჰენრიეტა ლუიზ პაულინ ელისაბედ ფრედერიკა გეორგინა ; დ. 14 აპრილი, 1818 — გ. 9 იანვარი 1907) — ჰანოვერის სამეფოს დედოფალი და ჯორჯ V-ის მეუღლე. მეფე ჯორჯ III-ის და დედოფალ შარლოტ მეკლებურგელის შვილიშვილი.
ადრეული ცხოვრება
მარია დაიბადა ჰილდბურგჰაუზენში, როგორც პრინცესა მარია ჰილდბუგჰაუზენი. ის იყო ჰილდბუგჰაუზენის მემკვიდრე პირცნის, იოზეფის და ჰერცოგინია ამელიას უფროსი ქალიშვილი. 1826 წელს ოჯახის გადავიდა ალტენგურგის გვარზე რათა მიეღოთ ტერიტორიები და დიდძალი ქონება, რის შედეგადაც მარია იწოდებოდა საქსენ-ალტენბურგის პრინცესად.
ქორწინება
1843 წლის 18 თებერვალს მარია დაქორწინდა ჰანოვერის სამეფოს კრონპრინც ჯორჯზე. მათ შეეძინათ სამი შვილი — პრინცი ერნესტ ავგუსტი, პრინცესა ფრედერიკა და პრინცესა მარია.
ჰანოვერის დედოფალი
1851 წლის 18 ნოემბერს ერნესტ ავგუსტ Iის გარდაცვალების შემდეგ, წყვილი მეფედ და დედოფლად გამოცხადდა. 1866 წელს მარიას მეუღლე გადასახლებაში იმყოფებოდა იმ მიზიზით, რომ ავსტრო-პრუსიის ომში, იგი მხარს ავსტრიას უჭერდა, რის შედეგადაც 1866 წლის 20 სექტემბერს სამეფო პრუსიამ შეიერთა. მიუხედავად ამისა, ჯორჯი არასოდეს გადამდგარა ტახტიდან; ის, მარია და მათი შვილები გადასახლებში ცხოვრობდნენ გმუნდენში, ავსტრიაში ჯორჯის გარდაცვალებამდე 1878 წელს. 1872 წლის 18 სექტემბერში დედოფალი მარია გადა დედოფალი ვიქტორიას შვილიშვილის, პრინცესა მარია ავგუსტენბურგელის ნათლია.
ლიტერატურა
Georg (Kronprinz von Hannover): Denkmal gesetzt der Vermählung ... Georg[s] von Hannover mit Ihrer Durchlaucht der Prinzessin Marie von Altenburg, Herzogin zu Sachsen, 1843 (Digitalisat)
Wilhelm Rothert: Allgemeine Hannoversche Biografie Band 1: Hannoversche Männer und Frauen seit 1866, Sponholtz, Hannover 1912, S. 219–224
Ingrid Spitzbart: König Georg V. von Hannover und seine Familie im Gmundener Exil. Seiten 67-80 in: Gudrun Keindorf und Thomas Moritz (Hrsg. im Auftrag des Vereins "Freunde der Burg Plesse" e.V.): "Größer noch als Heinrich der Löwe." König Georg V. von Hannover als Bauherr und Identitätsstifter. Begleitband zur Ausstellung. Staats- und Universitätsbibliothek Göttingen, Paulinerkirche. Mecke Verlag, Duderstadt 2003. ISBN 3-936617-16-3
Local-Nachrichten. Im Schlosse Weilburg sind anwesend…. In: Badener Bezirks-Blatt, 11. Juni 1881, S. 2 (Online bei ANNO)
Local-Nachrichten. Hoher Badegast.. In: Badener Bezirks-Blatt, 11. Juni 1881, S. 2 (Online bei ANNO)
Horst-Peter Wolff: Biographisches Lexikon zur Pflegegeschichte, S. 190 f.
ჰანოვერის დედოფლები
საქსენ-ალტენგურგის დინასტია
დაბადებული 14 აპრილი
დაბადებული 1818
გარდაცვლილი 9 იანვარი
გარდაცვლილი 1907
დედოფალ მარია ლუიზას ორდენის კავალრები
Saint of Me

Saint of Me — ინგლისური როკ-ჯგუფ როლინგ სტოუნზის სიმღერა. იგი სინგლის სახით 1997 წელს გამოიცა. შეტანილია ალბომში Bridges to Babylon.
რესურსები ინტერნეტში
ჯგუფის ოფიციალური საიტი
ჯგუფის დისკოგრაფია საიტზე Discogs
როლინგ სტოუნზის სიმღერები
1997 წლის სიმღერები
ასის-შატობრიანი

ასის-შატობრიანი — მუნიციპალიტეტი ბრაზილიაში, პარანის შტატში; მდებარეობს ზღვის დონიდან 440 მეტრზე. მიეკუთვნება დასავლეთ პარანის მეზორეგიონს. შედის ეკონომიკურ-სტატისტიკურ მიკრორეგიონ ტოლედუს შემადგენლობაში.
2010 წლის მონაცემებით, მოსახლეობა 33 025 ადამიანს შეადგენდა, მოსახლეობის სიმჭიდროვე 34.06 კმ²-ზე. ფართობი 969 587 კმ²-ია.
იხილეთ აგრეთვე
პარანა
ბრაზილიის შტატები
რესურსები ინტერნეტში
ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები
Ranking decrescente do IDH-M dos municípios do Brasil
პარანის შტატის მუნიციპალიტეტები
ლისის ცხრაკარას ეკლესია

ლისის ცხრაკარას ეკლესია — არქიტექტურული ძეგლი, საკულტო ნაგებობა ქარელის მუნიციპალიტეტის სოფელ ლისაში. აგებულია მეცამეტე საუკუნეში.
შესასვლელის ტიმპანზე ამოკვეთილ სამყურა ფოთლებზე ასომთავრული წარწერაა:
აღწერა
ეკლესია მდებარეობს სოფლიდან ჩრდილო-დასავლეთით 2 კმ-ზე, მდ. ოჟორას ხეობაში. ცხრაკარას ეკლესიას ამჟამად მონასტერს უწოდებენ. მის ნანგრევებს იმდენად აქვთ მოდებული სურო და ეკალ-ბარდები, რომ სპეციალური გაწმენდის გარეშე ჭირს მისი გეგმის დადგენა და განსაკუთრებით თავდაპირველი სახის გარჩევა შემდგომი ფენებისაგან. დასაშვებია, რომ ოთხი მასიური სვეტი მასზე გადაყვანილი თაღებით გამოყოფდნენ შუა, ფართო და მაღალ ნავს გაცილებით ვიწრო და დაბალი გვერდითი ნავებისაგან. თაღები აშკარად გვიანდელია. იქმნება შთაბეჭდილება, რომ თავდაპირველად ძეგლი სამნავიანი ბაზილიკა იყო, შემდეგ გადაკეთდა გუმბათიან ეკლესიად, რომელმაც, თავის მხრივ, მრავალი შეკეთება განიცადა.
ინტერიერის კედლებზე შემორჩენილია მოხატულობის კვალი. შესასვლელები ეკლესიას ჩრდილოეთიდან და სამხრეთიდან ჰქონდა. სამხრეთის შესასვლელთან დევს ტიმპანის ქვა, რომელსაც ორმაგი ლილვი შემოუყვება. ტიმპანის ცენტრში წრეში ჩასმული ჯვრის რელიეფური გამოსახულებაა. ჯვრის მკლავებს შორის ამოკვეთილია როზეტები და სამყურა ფოთლები. ტიმპანის ორივე გვერდზე ნაძვების გამოსახულებაა, რომლებიც სამკუთხედებშია ჩასმული.
ეკლესიას სამი მხრიდან გარშემოსავლელი აქვს. მასში თაღოვანი შესასვლელი სამხრეთიდანაა. ძეგლი დაზიანებულია.
ლიტერატურა
შიდა ქართლი, ზნაურის (ყორნისი) რაიონის არქიტექტურული მემკვიდრეობა, ტ. II, 2004
Меписашвили Р. Цинцадзе В. В кн. „Архитектура нагорной части исторической провинции Грузии Шида-Картли“, Тбилиси, „Мецниереба“, 1957, с. 125.
Ожорский монастырь В кн. „Записки общества любителей кавказской археологии“, кн. 1, Тифлис, 1875, стр. 117.
ქარელის მუნიციპალიტეტის ტაძრები
ხატი

ხატი (არაბ.: ხაზი, ნაწერი) — ქრისტიანულ რელიგიაში იესო ქრისტეს, ღვთისმშობლის, მოციქულების და წმინდანების ფერწერული ან რელიეფური გამოსახულება.
მართლმადიდებელ და რომის კათოლიკურ ეკლესიაში ხატი ტაძრის ძირითად შემადგენელ ნაწილს და ღმერთთან ურთიერთობის ერთ-ერთ გზას წარმოადგენს. კათოლიკურ ეკლესიაში ძირითადად სკულპტურული გამოსახულება ჭარბობს, მართლმადიდებელ ეკლესიაში - ხეზე შესრულებული ფერწერული ხატი. ქრისტიანულ ეკლესიაში უძველესი დროიდან სცემდნენ თაყვანს წმინდა გამოსახულებებს. ქრისტიანობის დევნის პერიოდში რომის კატაკომბებში ხატს სიმბოლურად გამოსახავდნენ. მაგ., იესო ქრისტეს კრავის ან მწყემსის სახით. ქრისტიანობის დევნის შეწყვეტის შემდეგ დაიწყო ხატწერის განვითარება, ხოლო IV საუკუნეში ხატი საბოლოოდ დამკვიდრდა ეკლესიაში, მიუხედავად იმ დიდი რელიგიურო მოძრაობისა, რომელიც ისტორიაში ხატმებრძოლეობის სახელით არის ცნობილი. თქმულების თანახმად, ტილოზე (უბრუსზე), რომელიც ქრისტემ სახეზე მიიფარა, გამოსახულია მისი სახე.
ანტონ მარტყოფელის მიერ საქართველოში ჩამოტანილი ასლი ხელთუქმნელი ხატისა, „ანჩისხატის“ სახელწოდებით ცნობილი, ანჩისხატის ეკლესიაში იყო დასვენებული, ამჟამად საქართველოს ხელოვნების მუზეუმში ინახება. ქრისტიანულ ეკლესიაში ზოგიერთი ხატი სასწაულთმოქმედებითაა ცნობილი. ასეთებია ივერიის ღვთისმშობელი ანუ „პორტაიტისა“, სამხელიანი ღვთისმშობელი, წილკნის, მანგლისის, სიონის, ყაზანის, იერუსალიმის ღვთისმშობელი, სედნაიის ღვთისმშობელი, ილორის წმ. გიორგის ხატი და სხვა. ხატი გვხვდება ლამაისტურ რელიგიაშიც.
ლიტერატურა
ქსე, ტ. 11, გვ. 442, თბ., 1987
ანდრონიკე I (ბიზანტია)

ანდრონიკე I (ბიზანტია)
ანდრონიკე I – (დ. დაახ.1118 – გ. სექტემბერი, 1185, კონსტანტინეპოლი) ბიზანტიის იმპერატორი 1183-1185 ალექსი I კომნენოსის შვილიშვილი. იმპერატორად გამოაცხადეს იმპერატორ მანუელ I-ის სიკვდილის შემდეგ კონსტანტინეპოლში მომხდარი აჯანყების (1181) მონაწილეებმა და წარჩინებულთა ნაწილმა. თავდაპირველად ანდრონიკე ქვეყანას მართავდა როგორც მანუელის ძის, ალექსი II-ის რეგენტი. 1183 ანდრონიკე I-მა მოაკვლევინა ალექსი II. ცოლად შეირთო მისი ქვრივი და ქვეყნის ერთპიროვნული მმართველი გახდა. ანდრონიკე I ცდილობდა წინ აღდგომოდა ლათინთა ბატონობას. ანდრონიკე I-ის პოლიტიკამ დიდებულთა უკმაყოფილება გამოიწვია. ლათინთა მიერ თესალონიკეში 1185 მოწყობილმა ბერძენთა ჟლეტამ და სიცილიელ ნორმანთა წინააღმდეგ ანდრონიკე I-ის ლაშქრობის წარუმატებლობამ გაამძაფრა უკმაყოფილება იმპერატორის მიმართ. გაბატონებულმა ფენამ კონსტანტინეპოლში აჯანყება მოაწყო. ანდრონიკე I თანამდებობიდან ჩამოაგდეს და წამებით მოკლეს.
ლიტერატურა
გოზალიშვილი გ. ქსე, ტ. 1, გვ. 451-452, თბილისი, 1975 წ.
დაბადებული 1122
გარდაცვლილი 1185
კომნენოსები
XII საუკუნის ბიზანტიის იმპერატორები
Stranger by the Minute

Stranger by the Minute
"Stranger by the Minute" is a single by British progressive rock band Porcupine Tree, released in October 1999, from the Stupid Dream album. It came in two formats: a regular CD and a 7" vinyl (limited to 1.000 copies) which features "Hallogallo", a Neu! cover. It was originally intended to include the complete version of "Even Less" on the single, but this would have meant exceeding the maximum running time allowed for a single in the UK. The CD, besides the video for "Piano Lessons", contains a Macromedia presentation including band photos, lyrics, the band's discography, and more.
Track listing (CD)
"Stranger by the Minute (Edit)" – 3:47
"Even Less (Part 2)" – 7:26
"VIDEO: Piano Lessons" – 3:30
Track listing (7" vinyl)
A/ "Stranger by the Minute (Edit)" 3:45
B/ "Hallogallo" 4:04
All titles by Steven Wilson, except "Hallogallo" by Rother/Dinger (Neu!).
"Hallogallo" was originally recorded in 1995 and issued on the Insignificance cassette. This version has been remixed and slightly extended.
Personnel
Steven Wilson – vocals, guitars, piano, samples, bass on "Stranger by the Minute", all instruments on "Hallogallo"
Richard Barbieri – analogue synthesizers, hammond organ, mellotron
Colin Edwin – bass on "Even Less (Part 2)"
Chris Maitland – drums, percussion, backing vocals on "Stranger by the Minute"
Theo Travis – flute on "Even Less (Part 2)"
External links
The complete Steven Wilson discography
1999 singles
1998 songs
Porcupine Tree songs
Songs written by Steven Wilson
გუკუმაცი

გუკუმაცი — ”ფრთოსანი გველი”, მაიას მითის თანახმად გუკუმაცმა, ღვთაება ჰურაკანთან ერთად დედამიწას ახლანდელი იერი მისცა: მან შექმნა ცხოველები, ფრინველები და ადამიანიც კი. მაიას სწამდა, რომ სწორედ გუკუმაცმა ასწავლა კაცობრიობას მიწათმოქმედება, თევზაობა, მედიცინა. ადამიანებს მისცა კანონთა კრებული.
მითი მოგვითხრობს ”იგი (გუკუმაცი) მოვიდა ოკეანიდან და საბოლოოდ ისევ ოკეანეში დაბრუნდა, თუმცა იგი კვლავ დაბრუნდება ხმელეთზე - კაცობრიობის დასასრულს”.
გუკუმაცი ასევე იყო ოთხი ელემნტის - ცეცხლის, მიწის, წყლისა და ჰაერის ღვთაება. თითოეული ეს ელემენტი ასოცირდებოდა წმინდა ცხოველთან ან მცენარესთან:
ჰაერი - ფასკუნჯი;
მიწა - სიმინდი;
ცეცხლი - ხვლიკი;
წყალი - თევზი.
სამყაროს შექმნის მითი
პოპოლ ვუს დასაწყისში უზენაესი ღმერთი გუკუმაცი აღწერილია, როგორც დიდი, ლამაზი გველი - მომწვანო-მოცისფრო ბუმბულებით დაფარული. მაიას მითის თანახმად თავდაპირველად არაფერი არსებობდა წყლის გარდა - არც ხმელეთი და შესაბამისად არც ცოცხალი არსებანი.
ღმერთი ჰურაკანი წარდგა უზენაესი ფრთოსანი გველის წინაშე, რათა ერთად განეხილათ ადამიანის შექმნის საკითხი. უპირველეს ყოვლისა ღმერთებმა გადაწყვიტეს, რომ წყლის ადგილი უნდა დაეკავებინა მიწას, ხმელეთს. ისინი იმეორებდნენ სიტყვა ”მიწას” მანამ, სანამ წყლის სიღრმიდან არ ამოიზიდნენ უზარმაზარი მთები. გუკუმაცი ძლიერ მოხარული იყო მათი ერთობლივი ნამუშევრით.
ამის შემდგომ ღმერთებმა შექმნეს ცხოველები, ფრინველები. ღვთაებებს სჯეროდათ, რომ ახლად შექმნილი არსებანი სიტყვით ყოველდღე განადიდებდნენ მათ, თუმცა ღმერთები მალე დარწმუნდნენ, რომ ცხოველებსა და ფრინველებს ლაპარაკი არ შეეძლოთ. გუკუმაცი მიხვდა, რომ მათი პირველი მცდელობა უშედეგო აღმოჩნდა.
ღმერთებმა უბრძანეს ცხოველებს ეცხოვრათ ჯუნგლებში, მათ ხორცს კი ისინი შეჭამდნენ, რომელნიც ღმერთთათვის ყოველდღე შეძლებდნენ ხოტბა-დიდების შესხმას.
ღვთაებებმა პირველად ადამიანი ტალახისგან გამოძერწეს, თუმცა მას არც მოძრაობა შეეძლო, არც ლაპარაკი.
შემდეგ ღმერთებმა ხისგან შექმნეს ადამიანი, თუმცა ახლადშექმნილი არსებანი არასრულფასოვნები და უემოციონი აღმოჩნდნენ. ქარიშხლისა და გრიგალის ღმერთმა - ჰურაკანმა წარღვნით გაანადგურა მათი დიდი ნაწილი. გადარჩენილებმა კი ჯუნგლებს შეაფარეს თავი, მაიმუნებად გადაიქცნენ და სხვა ცხოველებთან ერთად დაიწყეს ცხოვრება.
მალე ღმერთებმა წარმატებას მიაღწიეს, ვინაიდან მათ ადამიანი სიმინდისაგან შექმნეს. ახლადდაბადებულ არსებებს ყველაფერი ესმოდათ, ისინი მეტად გონიერები იყვნენ, ამიტომ ღმერთებს შეეშინდათ - ახლადშექმნილ, განვითარებულ არსებებს პირველობა არ წაერთმიათ მათთვის და ადამიანებს სიბრძნე წაართვეს.
ლიტერატურა
მაიას მითოლოგია
აშაღი-მიულქიულიუ

აშაღი-მიულქიულიუ — სოფელი აზერბაიჯანში, თოუზის რაიონში. მოსახლეობის რაოდენობა — 2,218 კაცი.
რესურსები ინტერნეტში
თოუზის რაიონის სოფლები
ჰერჰერის წყალსაცავი

ჰერჰერის წყალსაცავი — წყალსაცავი სომხეთში. მდებარეობს ვაიოცძორის პროვინციაში, სოფელ ჰერჰერის ქვემოთ, ზღვის დონიდან 1430 მეტრ სიმაღლეზე. წყალსაცავი აგებულია მდინარე ჰერჰერზე. წყალსაცავის მოცულობა 26 მილიონი მ³-ია. მის მარჯვენა მხარეს მდებარეობს ვულკანი დარ-ალაგესი.
იხილეთ აგრეთვე
სომხეთის წყალსაცავები
სქოლიო
სომხეთის წყალსაცავები
გაბაშვილები

გაბაშვილები, გაბაონები — ქართული წარჩინებული საგვარეულო, ქართლიდან. ცნობილია XVI საუკუნის პირველი ნახევრიდან. თავდაპირველად თავადები იყვნენ, თუმცა XVII საუკუნეში დამცრობილან და სახასო აზნაურებად ჩანან. XV საუკუნემდე ფლობდნენ სოფელ თხინვალს, რომელიც 1466 წელს მეფე კონსტანიტნემ ჯავახიშვილებს უწყალობა. XVIII საუკუნეში დაახლოებული იყვნენ სამეფო კართან, მემკვიდრეობით ფლობდნენ ბაზიერთუხუცესის სახელოს, მამულს თბილისში, ვერეზე (გაბაანთხევი), ასევე ლურჯ მონასტერს.
XVIII საუკუნეში ამ საგვარეულოდან იყო ქართული კულტურის რამდენიმე ცნობილი წარმომადგენელი, მათ შორის, პოეტი და პოლიტიკური მოღვაწე ბესიკი.
იხილეთ აგრეთვე
თხინვალა
გაბაანთხევი
ზაქარია გაბაშვილი
ლიტერატურა
ლეონიძე, გიორგი. „გაბაშვილები“. ლიტერატურის მატიანე, წიგნი 3–4. თბილისი, 1942 (რეპროდუქციული გამოცემა, 2009)
გაჩეჩილაძე, ია. გაბაშვილები. პროექტი „ქართული ხელნაწერი“ (ელექტრონული ენციკლოპედია)
საქართველოს ფეოდალური საგვარეულოები
ბანატე (ილოილო)

ბანატე (ილოილო)
ბანატე (ოფიციალურად ბანატეს მუნიციპალიტეტი; ) ― მეოთხე კლასის მუნიციპალიტეტი ილოილოს პროვინციის პროვინციაში, ფილიპინებში. 2020 წლის აღწერით, მუნიციპალიტეტის მოსახლეობა 33 376 ადამიანს შეადგენს. მოიცავს 18 ბარანგაის.
კლიმატი
რესურსები ინტერნეტში
Official Website of the Municipality of Banate, Iloilo, Philippines
Local Governance Performance Management System
სქოლიო
ილოილოს პროვინციის მუნიციპალიტეტები
2197

2197
მოვლენები
დაიბადნენ
იანვარი
თებერვალი
მარტი
აპრილი
მაისი
ივნისი
ივლისი
აგვისტო
სექტემბერი
ოქტომბერი
ნოემბერი
დეკემბერი
გარდაიცვალნენ
იანვარი
თებერვალი
მარტი
აპრილი
მაისი
ივნისი
ივლისი
აგვისტო
სექტემბერი
ოქტომბერი
ნოემბერი
დეკემბერი
დაკარგული ქალაქი (ფილმი)

დაკარგული ქალაქი (ფილმი)
დაკარგული ქალაქი — ენდი გარსიას ფილმი, რომელშიც მონაწილეობენ: დასტინ ჰოფმანი, ბილ მარი, ენდი გარსია და სხვები.
სიუჟეტი
ფილმის მოქმედება, ჰავანაში, 1958 წელს ხდება. ზოგისთვის ეს მშვენიერი ქალაქი - შესანიშნავი გასართობი ადგილია, ზოგისთვის კი ბატისტას დიქტატორული რეჟიმის ბუდე... რევოლუციური ძალები, ფიდელ კასტროსა და ერნესტო ჩე გევარას მეთაურობით ჰავანის ასაღებად ემზადებიან... აპოლიტიკურად განწყობილი ფიკო - ქალაქში ერთ-ერთი ყველაზე მოდური ღამის მუსიკალური კლუბის მფლობელი, ცდილობს შეინარჩუნოს ოჯახიც და საყვარელი ქალი ავრორაც... ამერიკელი ემიგრანტი მწერალი კი, თვალს ადევნებს, თუ როგორ ცვლის რევოლუცია გარშემო ყველაფერს, მათ შორის კულტურასაც და ხალხსაც... ფიკოს კი კუბური მუსიკის სიყვარული ეხმარება...
რესურსები ინტერნეტში
.
2005 წლის ფილმები
ამერიკული ფილმები
ინგლისურენოვანი ფილმები
Tomella hupferi

Tomella hupferi — მოლუსკების ტიპის მუცელფეხიანთა კლასის ერთ-ერთი წარმომადგენელი. მიეკუთვნება Turridae-ს ოჯახს.
სქოლიო
მუცელფეხიანები
მიხაილ კოვაჩი

მიხაილ კოვაჩი (დ. 5 აგვისტო 1930, ლიუბიშა, ჩეხოსლოვაკია — გ. 5 ოქტომბერი, 2016, ბრატისლავა, სლოვაკეთი) — სლოვაკი პოლიტიკური და სახელმწიფო მოღვაწე, სლოვაკეთის პირველი პრეზიდენტი 1993-1998 წლებში, ჩეხოსლოვაკიის ფედერალური ასამბლეის უკანასკნელი თავმჯდომარე 1992 წლის 25 ივნისიდან 31 დეკემბრამდე.
ბიოგრაფია
დაამთავრა ბრატისლავის ეკონომიკური უნივერსიტეტი და მუშაობდა ჩეხოსლოვაკიის სახელმწიფო ბანკში. ხავერდოვანი რევოლუციის დროს და მის შემდეგ იყო სლოვაკიის ფინანსთა მინისტრი. 1993 წელს სლოვაკეთის ეროვნულმა საბჭომ ქვეყნის პრეზიდენტად აირჩია. ქვეყნის მეთაური იყო 1998 წლამდე. მისი უფლებამოსილების ვადის გასვლის შემდეგ ქვეყანაში დაიწყო პოლიტიკური კრიზისი, რომელიც წელიწადზე მეტ ხანს გრძელდებოდა. პარლამენტი ვერ ახერხებდა ახალი პრეზიდენტის არჩევას. პოლიტიკური კრიზისი დასრულდა 1999 წლის პირველი პირდაპირი საპრეზიდენტო არჩევნების შედეგად, რომლის დროსაც პრეზიდენტად რუდოლფ შუსტერი აირჩიეს.
რესურსები ინტერნეტში
სლოვაკეთის პრეზიდენტები
დაბადებული 5 აგვისტო
დაბადებული 1930
გარდაცვლილი 5 ოქტომბერი
გარდაცვლილი 2016
ბრილიანტი

ბრილიანტი — ალმასი, რომელსაც დამუშავების, ე.წ. ბრილიანტური დაწახნაგების საშუალებით აძლევენ სპეციალურ ფორმას. ბრილიანტური დაწახნაგება მაქსიმალურად გამოავლენს ქვის ბუნებრივ ელვარებას. დაწახნაგებული ბრილიანტი ორი შეთავსებული პირამიდის ფორმისაა, მათგან ერთი (ზედა) წაკვეთილია. გვირგვინისა და პავილიონის წახნაგები განლაგებულია რამდენიმე რიგად. გავრცელებულია წახნაგთა სამრიგოვანი განლაგება (ე. წ. სამმაგი ბრილიანტური დაწახნაგება). კლასიკური დაწახნაგების დროს ბრილიანტს 56 გვერდითი წახნაგი აქვს. წახნაგები იმგვარადაა განლაგებული, რომ სხივთა კონა, რომელიც ქვის ზედაპირს ეცემა, სრულ შინაგან არეკვლას განიცდის და ალმასში მაღალი დისპერსიის გამო სპექტრის ფერად სხივებად იშლება. ამიტომ არეკვლილ სინათლეში ბრილიანტი ნაირფერად ელვარებს. ბრილიანტის მასას ზომავენ კარატებით. დამუშავებულ ქვებს იყენებენ სამკაულად.
რესურსები ინტერნეტში
ბრილიანტის გემოლოგია.
ალმასები
ძვირფასი თვლები
ჩამორო (ენა)

ჩამორო (ენა)
ჩამორო — ჩამოროს ეთნიკური ჯგუფის ენა. ერთ-ერთი მალაურ-პოლინეზიური ენა. გუამის და ჩრდილოეთ მარიანას კუნძულების ოფიციალური ენა. დამწერლობა ემყარება ლათინურ ანბანს.
ჩამორო (ენა)
კვაჯალეინი

კვაჯალეინის ატოლი (მარშ. Kuwajleen [kʷuɒ͡æzʲ(æ)lʲɛːnʲ]) — ატოლი 93 მომცრო კუნძულისაგან და იმავე სახელის კუნძული (3,1 კმ²) ამ ატოლის შემადგენლობაში წყნარ ოკეანეში რალიკის ჯაჭვში (მარშალის კუნძულები). ატოლის ყველაზე დიდი დასახლებული პუნქტია — ქალაქი ებზია (ებეიე, იბაი), რომელიც მდებარეობს კვაჯალეინის კუნძულზე.
გეოგრაფია
ხმელეთის ფართობი შეადგენს 16,39 კმ²-ს, მაგრამ მის ირგვლივ მდებარე ლაგუნას აქვს ფართობი 2174 კმ² (ყველაზე დიდი ლაგუნა მსოფლიოში).
კვაჯალეინის ატოლი არის აშშ-ის სამხედრო-საჰაერო და სამხედრო-საზღვაო ბაზის, რეიგანის გამოსაცდელი პოლიგონის და კოსმოდრომის განლაგების ადგილი.
ისტორია
მის რიფებზე 1946 წლის 22 დეკემბერს სამი ბირთვული გამოცდის შემდეგ გადაყირავდა და ჩაიძირა უკანასკნელი გერმანული მძიმე კრეისერი პრინცი ოიგენი.
სქოლიო
წყნარი ოკეანის კუნძულები
მარშალის კუნძულების კუნძულები
ოკეანეთის კუნძულები
Rockstar North

Rockstar North Ltd. (ყოფილი DMA Design Ltd.) — ვიდეო თამაშების შემქმნელი კომპანია, რომელიც დაარსდა ედინბურგში, შოტლანდია.
1999 წლის სექტემბრიდან იგი Rockstar Games-ის ფილიალია, რომელსაც Take-Two Interactive ფლობს. კომპანია არის Grand Theft Auto-ს სერიის ძირითადი მწარმოებელი. Rockstar-ის სხვა სტუდიებთან მას წვლილი აქვს შეტანილი Red Dead Redemption-სა და Max Payne 3-ის შემუშავებაში.
თამაშები
რესურსები ინტერნეტში
Rockstar North Limited საიტზე MobyGames
DMA-ს ისტორია
სქოლიო
ვიდეო თამაშების მწარმოებელი კომპანიები
Rockstar Games
გაერთიანებული სამეფოს კომპანიები
ედინბურგში დაფუძნებული კომპანიები
შოტლანდიის კომპანიები
შოტლანდიური ბრენდები
1988 წელს დაარსებული ვიდეო თამაშების კომპანიები
Take-Two Interactive
პროგრამული უზრუნველყოფის მწარმოებელი კომპანიები შოტლანდიაში
de:Rockstar Games#Rockstar North
მოსკოვის ელია წინასწარმეტყველის ტაძარი (ვორონცოვის ველი)

მოსკოვის ელია წინასწარმეტყველის ტაძარი (ვორონცოვის ველი)
მოსკოვის ელია წინასწარმეტყველის ტაძარი — უმოქმედო მართლმადიდებლური ტაძარი მოსკოვში. ტაძარი დაარსებულია XV საუკუნეში. მდებარეობს მოსკოვის ცენტრალური ადმინისტრაციული ოლქის ტერიტორიაზე. ტაძარს აქვს ფედერალური მნიშვნელობის კულტურული მემკვიდრეობის ძეგლის სტატუსი. მდებარეობს მისამართზე ვორონცოვის ველი № 16․
ტაძრის მთავარი საკურთხეველი აკურთხეს ელია წინასწარმეტყველის სახელზე.
ტაძარი მიეკუთვნებდა რუსეთის მართლმადიდებელი ეკლესიის მოსკოვის საპატრიარქოს მოსკოვის ეპარქიას.
ისტორია
მოსკოვის ელია წინასწარმეტყველის ტაძარი ააგეს XV საუკუნეში თათრების ჯარზე გამარჯვების აღსანიშნავად. ეს მოვლენა მოხდა სწორედ ამ ადგილზე 20 ივლისს, ელია წინასწარმეტყველის ხსენების დღეს. წყაროების თანახმად, ტაძრის პირველი მოხსენიება თარიღდება 1476 წლით. ეკლესია მდებარეობდა სოფელ ვორონცოვოში. XV საუკუნის ბოლოს ივანე III-მ აქ ააგო ქალაქგარე სასახლე, რის გამოც ეკლესიამ მიიღო კარის ეკლესიის სტატუსი. XVI საუკუნის დასაწყისში ეკლესია გადავიდა ვასილი III-ის ხელში. 25 მარტს ვასილი აღნიშნავდა დაბადების დღეს და ეს თარიღი ემთხვეოდა ხარების დღესასწაულს, ამის შემდეგ მან ტაძრის სიახლოვეს ააგო ქვის ეკლესია ხარების სახელზე. ეკლესია შენდებოდა 1514-1516 წლებში იტალიელი ხუროთმოძღვარის ალევიზის მიერ. 1525 წლის შემდეგ ვასილი არ სტუმრებია ეკლესიას, რის გამოც ტაძარი გახდა სამრევლო.
1653 წლის ზაფხული მოსკოვში გვალვიანი იყო. მოსახლეობა შიშმა მოიცვა. ალექსი მიხეილის ძემ განაცხადა, რომ ააშენებდა ტაძარს იმ წმინდანის სახელზე, რომელ დღესაც წვიმა მოვიდოდა. 1653 წლის 20 ივლისს გაწვიმდა. ალექსი მიხეილის ძემ ძველი ტაძრის ადგილზე ააშენა ელია წინასწარმეტყველის სახელობის ახალი ეკლესია. XVIII საუკუნის დასაწყისში ხარების ეკლესია დაანგრიეს. იგი შეცვალა ეკლესიამ, რომელსაც ჰქონდა ხუთი გუმბათი და აშენებული იყო ბაროკოს სტილში. ამავე საუკუნის შუა წლებში ააშენეს სამრეკლო. XIX საუკუნეში ეკლესია ორჯერ გადააკეთეს.
1929 წელს ეკლესია საბჭოთა ხელისუფლებამ დახურა. მასში განათავსეს აღმოსავლეთის ხალხთა ხელოვნების მუზეუმი. XXI საუკუნეში ეკლესიაში განთავსებული იყო ფონდსაცავი.
სქოლიო
რუსეთის კულტურული მემკვიდრეობის ძეგლები მოსკოვში
მოსკოვის ტაძრები
ანდრეს დე სანტა-კრუსი

ანდრეს დე სანტა-კრუსი (5 დეკემბერი, 1792, ლა-პასი, ბოლივია — 25 სექტემბერი 1865, სენ-ნაზერი, საფრანგეთი) - სამხრეთ ამერიკის პოლიტიკური და სამხედრო მოღვაწე, ბოლივიისა და პერუს პრეზიდენტი, ესპანეთის სამეფოს არმიის პოლკოვნიკი, მარშალი.
ბიოგრაფია
ანდრეს დე სანტა-კრუსი დაიბადა 1792 წლის 5 დეკემბერს ლა-პასში, მდიდარი მემამულის ოჯახში. მამამისი ესპანელი იყო, ხოლო დედა - ინდიელი. განათლება მიიღო ლა-პასის დედათა მონასტერში, შემდეგ სწავლობდა ქალაქ კუსკოს სემინარიაში. 1809 წელს მიატოვა სასწავლებელი და დაბრუნდა ლა-პასში. სამშობლოში დაბრუნების შემდეგ მამამისმა მოაწყო ესპანეთის არმიის დრაგუნთა პოლკში. 1820 წელს შეუერთდა ამერიკაში ესპანეთის კოლონიების დამოუკიდებლობისათვის მებრძოლებს. იბრძოდა ხოსე სან-მარტინისა და სიმონ ბოლივარის არმიებში. 1821 წლის 17 თებერვალს, როდესაც სიმონ ბოლივარი გახდა პერუს პრეზიდენტი, ანდრეს სანტა-კრუსი შეუერთდა მის არმიას და გახდა პერუს დივიზიონის შტაბის მეთაური. 1827 წლის 27 იანვარს სიმონ ბოლივარის კოლუმბიაში გადასვლის შემდეგ კი გახდა პერუს მეშვიდე პრეზიდენტი.
1829-1839 წლებში სანტა-კრუსი ბოლივიის პრეზიდენტია. 1836-1839 წლებში კი თავი პერუ-ბოლივიის კონფედერაციის პროტექტორად გამოაცხადა. კონფედერაციის წინააღმდეგ ჩილეს შეიარაღებული გამოსვლის შემდეგ კონფედერაცია დაიშალა. 1843 წელს ანდრეს სანტა-კრუსი კვლავ შეეცადა ხელში ჩაეგდო ძალაუფლება, მაგრამ დამარცხდა და საფრანგეთში გადასახლდა სადაც გარდაიცვალა კიდეც 1865 წელს 72 წლის ასაკში.
იხილეთ აგრეთვე
ბოლივიის პრეზიდენტი
რესურსები ინტერნეტში
ანდრეს დე სანტა-კრუსის ბიოგრაფია
ბოლივიის პრეზიდენტები
პერუს პრეზიდენტები
დაბადებული 1792
გარდაცვლილი 1865
კრიუკოვო (უსტ-კუბინსკის რაიონი)

კრიუკოვო (უსტ-კუბინსკის რაიონი)
კრიუკოვო — სოფელი რუსეთში, ვოლოგდის ოლქში, უსტ-კუბინსკის რაიონში. სოფელი შედის ზადნესელსკის სასოფლო დასახლების შემადგენლობაში, მოსახლეობა 2002 წლის მონაცემებით 4 ადამიანს შეადგენდა.
იხილეთ აგრეთვე
უსტ-კუბინსკის რაიონის დასახლებული პუნქტები
უსტ-კუბინსკის რაიონის დასახლებული პუნქტები
შვედეთის ხელოვნების სამეფო უნივერსიტეტი

შვედეთის ხელოვნების სამეფო უნივერსიტეტი
შვედეთის ხელოვნების სამეფო აკადემია ან დაარსებულია 1773 წელს მეფე გუსტავ III-ის მიერ და შვედეთის სამეფო აკადემიებს შორის ერთ-ერთია. აკადემია დამოუკიდებელი ორგანიზაციაა, რომელიც სახვითი ხელოვნების ყველა დარგის გამოვლინების წახალისებას უწყობს ხელს.
აკადემიასთან ერთ დროს ინტეგრირებული ხელოვნების სკოლა, 1978 წელს უნივერსიტეტს გამოეყო როგორც დამოუკიდებელი ერთეული და ამჟამად განათლების სამინისტროს მეთვალყურეობის ქვეშაა.
რესურსები ინტერნეტში
ხელოვნების შვედური სამეფო აკადემია
შვედეთის ისტორია
სტოკჰოლმი
Materlândia

Materlândia is a municipality in the state of Minas Gerais in the Southeast region of Brazil.
See also
List of municipalities in Minas Gerais
References
Municipalities in Minas Gerais